****

**Organizator:** Gradski muzej Sisak

**Partneri:** Konzervatorski odjel u Sisku Uprave za zaštitu kulturne baštine Ministarstva kulture

Turistička zajednica grada Siska

Foto galerija „Siscia Obscura“ Sisak

Metalurški fakultet u Sisku

Biciklistički klub „Roda“ Sisak

**Pokrovitelji:** Ministarstvo kulture

Sisačko-moslavačka županija

Grad Sisak

Segestica 1919. d. o. o

Manifestacija pod nazivom Dani industrijske baštine grada Siska održavati će se od 15. do 30. rujna 2017. Cilj organizatora manifestacije Gradskog muzeja Sisak s partnerima prezentacija je iznimnog povijesnog i kulturnog resursa koji je obilježio povijest grada Siska od druge polovice 19. stoljeća do današnjeg vremena. Program Dana industrijske baštine grada Siska i ove godine uključit će lokalnu zajednicu kao i posjetitelje grada kroz radionice, obilaske industrijskih pogona, izložbe, predavanja, ali i prezentaciju međunarodnih iskustava u očuvanju i prezentaciji industrijske baštine. Tijekom manifestacije građane će se upoznati s mogućnostima kvalitetnog korištenja industrijske baštine kao razvojnog potencijala grada Siska.

|  |  |
| --- | --- |
| Petak  15. rujna 2017. | Izložba *GUTLJAJ JEDAN, ALI VRIJEDAN. SEGESTICA SISAK 1917-2017.*  U 19:00 sati, Gradski muzej Sisak, Ulica kralja Tomislava 10, Sisak.  ORGANIZATOR: Gradski muzej Sisak.  AUTOR IZLOŽBE: mr. sc. Vlatko Čakširan.  Jedna od tvornica koja je doista obilježila povijest grada u 20. stoljeću bila je Segestica, najstarija sisačka tvornica koja u kontinuitetu radi već 100 godina i dio je kolektivnog identiteta grada Siska. Izložba posvećena njenoj stogodišnjici prezentirat će njenu povijest i razvoj kroz dizajn i vizualnu komunikaciju njenih proizvoda s javnošću. |
| Subota  16. rujna 2017. | **Obilazak: *RUTA SISAČKIH PIVOVARA***  U 10:00 sati, organizirani obilazak industrijske baštine.  ORGANIZATOR: Gradski muzej Sisak.  Ruta započinje od Stare pivovare, Obala Ruđera Boškovića 2 (danas stambeno – poslovni objekt), a završava kod Nove pivovare (danas Klizalište Zibel), Gundulićeva bb.  ***III. SISAČKI FESTIVAL PIVA***  Početak u 17:00 sati, Ulica Stjepana i Antuna Radića, Sisak.  Koncert *(Ne)normalni Balašević tribute banda* u 21:30 sati.  ORGANIZATORI: Gradski muzej Sisak i Turistička zajednica grada Siska.  U centru grada Siska posjetitelji će na jednom mjestu moći kušati i kupiti vrhunska piva proizvedena s posebnom ljubavi od strane malih domaćih craft pivara, upoznati pivare i naučiti detalje o samoj proizvodnji piva. Festival se organizira radi prisjećanja na pivarsku tradiciju grada koja svoje početke ima u 1855. godini. |
| Ponedjeljak  18. rujna 2017. | **Manifestacija: *SISAK METAL FEST***  Od 10:00 do 13:00 sati, Sveučilište u Zagrebu, Metalurški fakultet Sisak, Aleja narodnih heroja 3, Sisak.  ORGANIZATOR: Metalurški fakultet Sisak.  Obuhvaća niz predavanja i prezentacija pri čemu je naglašena poveznica grada Siska i uporabe metala na njegovu području kroz više od 2 000 godina povijesti. |
| Petak  22. rujna 2017. | **Foto izložba: *MLADI FOTOGRAFI I INDUSTRIJSKA BAŠTINA SISKA***  U 19:00 sati, Fotogalerija „Siscia Obscura“, Ivana Kukuljevića Sakcinskog 2, Sisak.  ORGANIZATORI: Gradski muzej Sisak, Fotogalerija „Siscia Obscura“.  Izložba fotografija o industrijskoj baštini grada Siska. |
| Subota  23. rujna 2017. | ***BICIKLIJADA PO INDUSTRIJSKOJ BAŠTINI***  U 10.00 sati, organizirani obilazak industrijske baštine.  ORGANIZATORI: Gradski muzej Sisak, Turistička zajednica grada Siska.  Razgledavanje započinje ispred zgrade Mali kaptol, Rimska ulica bb, prema unaprijed dogovorenoj ruti koja će se protezati oko 30 km po gradu i njegovoj okolici. |
| Ponedjeljak  25. rujna 2017. | **Predavanje: *KULTURA GRADA. SMISAO PROIZVODNJE I INDUSTRIJSKE BAŠTINE***  U 19:00 sati, Gradski muzej Sisak, Kralja Tomislava 10, Sisak.  Predavač: dr. Tomaž Pipan, Odjel za krajobraznu arhitekturu, Biotehnički Fakultet, Sveučilište u Ljubljani.  Predavanje naglašava važnost industrijske proizvodnje u oblikovanju svakodnevice urbanih cjelina i stanovništva općenito u kontekstu formiranja zasebne industrijske kulture. |
| Petak  29. rujna 2017. | **Prezentacija: *NOVI ŽIVOT INDUSTRIJSKE BAŠTINE – INTERIJERI, KRAJOLICI, PERSPEKTIVE***  U 19:00 sati, Gradski muzej Sisak, Kralja Tomislava 10, Sisak.  ORGANIZATOR: Gradski muzej Sisak.  Prezentacija uspješnih projekata vezanih uz prenamjenu industrijske baštine na razini grada Siska. Radio se o šest različitih projekata od kojih su za tri projekta ulagači privatni vlasnici, a za tri projekta Grad Sisak. |
| Subota  30. rujna 2017. | **Obilazak: *TVORNICA SEGESTICA***  U 10:00 sati, Kvirinova ulica b.b., organizirani obilazak industrijske baštine.  ORGANIZATOR: Gradski muzej Sisak.  Obilazak tvornice Segestica Sisak u sklopu obilježavanja stogodišnjice njezina rada. |
| 18-30. rujna 2017. | **Radionica *DOBRA INDUSTRIJA IV***  Gradski muzej Sisak, Tomislavova 10, Sisak.  ORGANIZATOR: Gradski muzej Sisak.  Radionica je namijenjena djeci predškolskog i školskog uzrasta kako bi se u njima razvila svijest o važnosti očuvanja industrijske baštine. |